tartuNLP/wikipedia-smugri-20251201 huggingface dataset:
Washingtoni maakond (Minnesota)

Washingtoni maakond ("Washington County") on maakond USA-s Minnesota osariigis.
Maakonna halduskeskus on Stillwater ja suurim linn Woodbury.
Maakonna pindala on 1096 km², millest 81 km² moodustab veepindala.
Elanike arv oli 2010. aasta rahvaloenduse järgi 238 136. Aastal 2000 oli elanike arv 201 130.
Ajalugu.
Washingtoni maakond moodustati 27. oktoobril 1849 St. Croix' maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Missouri)

Washingtoni maakond ("Washington County") on maakond USA-s Missouri osariigi idaosas.
Maakonna halduskeskus ja suurim linn on Potosi.
Maakonna pindala on 1975 km², millest 7 km² moodustab veepindala.
Elanike arv oli 2010. aasta rahvaloenduse järgi 25 195. Aastal 2000 oli elanike arv 23 344.
Ajalugu.
Washingtoni maakond moodustati 21. augustil 1813. aastal Ste. Genevieve'i maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Mississippi)

Washingtoni maakond ("Washington County") on maakond USA-s Mississippi osariigis.
Maakonna halduskeskus ja suurim linn on Greenville.
Maakonna pindala on 1972 km², millest 97 km² moodustab veepindala.
Elanike arv oli 2010. aasta rahvaloenduse järgi 51 137. Aastal 2000 oli elanike arv 62 977.
Ajalugu.
Washingtoni maakond moodustati 29. jaanuaril 1827. aastal Warreni ja Yazoo maakonna osadest. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Nebraska)

Washingtoni maakond ("Washington County") on maakond USA-s Nebraska osariigis.
Maakonna halduskeskus ja suurim linn on Blair.
Maakonna pindala on 1020 km², millest 8 km² moodustab veepindala.
Elanike arv oli 2010. aasta rahvaloenduse järgi 20 234. Aastal 2000 oli elanike arv 18 780.
Ajalugu.
Washingtoni maakond moodustati 1854. aastal. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (New York)

Washingtoni maakond ("Washington County") on maakond USA-s New Yorgi osariigis. 
Maakonna halduskeskus on Fort Edward.
Maakonna pindala on 2191 km², millest 26 km² moodustab veepindala.
Elanike arv oli 2010. aasta rahvaloenduse järgi 63 216. Aastal 2000 oli elanike arv 61 042.
Ajalugu.
Washingtoni maakond moodustati 12. märtsil 1772 Charlotte'i ja Albany maakonna osadest. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Põhja-Carolina)

Washingtoni maakond ("Washington County") on maakond USA-s Põhja-Carolina osariigis.
Maakonna halduskeskus on Plymouth.
Maakonna pindala on 1098 km², millest 197 km² moodustab veepindala.
Elanike arv oli 2010. aasta rahvaloenduse järgi 13 228. Aastal 2000 oli elanike arv 13 723.
Ajalugu.
Washingtoni maakond moodustati 1799. aastal Tyrrelli maakonna osast. Maakond on saanud nime esimese Ameerika Ühendriikide presidendi George Washingtoni järgi.
Taimsed koekultuurid

Taimne koekultuur ehk taimekoekultuur tähendab enamasti katseklaasis kunstlike (sünteetiliste) kloonimismeetodite alusel sobival söötmel kasvatavaid, töödeldavaid, paljundatavaid ja säilitatavaid taime organeid, rakke, rakuosi ja taime koelõike, ka mikrotaimi ehk katseklaasitaimi. 
Taimsete koekultuuride mikropaljundamise lähtematerjalina kasutatakse sobivat taime, taimeosa või mikrotaime, kes on kasvatatud nõuetekohaselt ja steriilsetes kasvutingimustes ning peab olema vaba taimekahjustajatest.
Saastunud (aga ka saastumiskahtlusega) taimsed koekultuurid tuleb kas kõrvaldada ja hävitada või vabastada saastajatest kas termotöötluse või meristeemkultuuri abil.
Taimekoekultuuride söötmed.
Söötmed võimalikele "in vitro" taimekoekultuuridele valmistatakse taime liigi ja koe ning rakumassi iseloomust, ning suuresti ka katse eesmärgist lähtuvalt. Kõikidele katseklaasi taimekoekultuuridele sobivat söödet ei ole, seetõttu klassifitseeritakse need peamiselt teadaolevate ainete rühmade lõikes:
Kasvuregulaatorid.
Taimede kasvuregulaatorid ehk taimehormoonid ehk fütohormoonid on ühendid, mis on mikrokogustes iga päev vajalikud enamiku taimede kasvule ja arengule ning paljude muude füsioloogiliste protsesside toimimiseks.
Liigitus.
Kasvuregulaatorid ehk fütohormoonid jagunevad rühmadesse: 
Rakendus.
Taimekoekultuure rakendavad väga erinevad teadusharud: botaanika, bioloogia, biotehnoloogia, metsandus, põllumajandus, väetisetööstus, põllumajandus, geneetika, farmakognoosia, farmaatsia jpt.
Washingtoni maakond (Ohio)

Washingtoni maakond ("Washington County") on maakond USA-s Ohio osariigis.
Maakonna halduskeskus ja suurim linn on Marietta.
Maakonna pindala on 1658 km², millest 21 km² moodustab veepindala.
Elanike arv oli 2010. aasta rahvaloenduse järgi 61 778. 2000. aastal oli elanikke 63 251.
Ajalugu.
Washingtoni maakond moodustati 27. juulil 1788. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Oklahoma)

Washingtoni maakond ("Washington County") on maakond USA-s Oklahoma osariigis.
Maakonna halduskeskus ja suurim linn on Bartlesville.
Maakonna pindala on 1100 km², millest 23 km² moodustab veepindala. Washingtoni maakond on pindalalt Oklahoma väikseim maakond. Põhjas piirneb maakond Kansase osariigiga.
Elanike arv oli 2020. aasta rahvaloenduse järgi 52 455. Aastal 2010 oli elanikke 51 663 ja 2000. aastal 50 976.
Ajalugu.
Washingtoni maakond moodustati 1907. aastal tšerokiide maa-alale. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Oregon)

Washingtoni maakond ("Washington County") on maakond USA-s Oregoni osariigis.
Maakonna halduskeskus ja suurim linn on Hillsboro.
Maakonna pindala on 1880 km², millest 8 km² moodustab veepindala.
Elanike arv oli 2010. aasta rahvaloenduse järgi 529 710. Aastal 2000 oli elanike arv 445 342.
Washingtoni maakond on elanike arvult Oregoni osariigi teine maakond.
Ajalugu.
Washingtoni maakond moodustati 5. juulil 1843. aastal. Maakond on saanud nime esimese Ameerika Ühendriikide presidendi George Washingtoni järgi.
Sinilille tänav

Sinilille tänav on tänav Tallinnas Nõmme linnaosas Männiku asumis. Sinilille tänav algab Karusmarja tänavalt ja lõpeb Paul Kerese tänaval.
Sinilille tänav on põhja-lõunasuunaline ja ligikaudu 260 meetri pikkune.
Tänava nimi.
Tänava esialgne nimi oli alates 8. novembrist 1927 Kannikese tänav. Aastatel 1940–1941 oli tänava nimi Kakra tänav. Praeguse nime sai Sinilille tänav 22. aprillil 1960.
Naftapurse Balaxanıs

"Naftapurse Balaxanıs" on Aleksandr Mişoni poolt Aserbaidžaanis 1898. aastal loodud tummfilm. Filmiti Bakuus 4. augustil 1898 ning filmi demonstreeriti Pariisi maailmanäitusel.
Karusmarja tänav

Karusmarja tänav on tänav Tallinnas Nõmme linnaosas Männiku asumis. Karusmarja tänav algab Võidu tänavalt, ristub Sinilille tänavaga ja lõpeb Männiku teel.
Karusmarja tänav on lääne-idasuunaline ja ligi 160 meetri pikkune.
Tänava esialgne nimi oli alates 1927. aastast Luige tänav. Praeguse nime sai Karusmarja tänav 25. septembril 1959.
Edward Brooke

Edward William Brooke (26. oktoober 1919 – 3. jaanuar 2015) oli Ameerika Ühendriikide poliitik, Vabariikliku partei liige.
Ta oli senati liige aastatel 1967–1979. Ta oli esimene afroameeriklane, kes valiti senatisse, ja on 2015. aasta seisuga ainuke afroameeriklane, kes on valitud korduvalt senatisse.
Lühinägelik õpetaja

"Lühinägelik õpetaja", tuntud ka kui "Lühinägelik kooliõpetaja ja üleannetud lapsed" ("A Nearsighted School Teacher and Mischievous Kids"), on Ameerika Ühendriikides 1898. aastal loodud tummfilm.
Lehemesi

Lehemesi ehk metsamesi on mesi, mille mesilased on valmistanud puulehtede suhkrurikkast eritisest ja lehetäide magusast väljaheitest. Võrreldes õiemeega on lehemeel rohkem valke. 
Mesilased ise lehemett ei suuda seedida. Inimestele on lehemesi väärtuslik toiduaine.
Uus padjasõda

"Uus padjasõda", ka "Tütarde padjasõda" (originaalis "Daughters' Pillow Fight"), on Ameerika Ühendriikides 1897. aastal Siegmund Lubini loodud tummfilm. 
Filmis on kujutatud kolme padjasõda pidavat tüdrukut. Filmi peetakse kaotsiläinuks.
Tondiloss (Prantsuse film 1897)

"Tondiloss" on Georges Méliès' tummfilm, mis valmis Prantsusmaal 1897. aastal.
Tondiloss (Suurbritannia film 1897)

"Tondiloss" on George Albert Smithi poolt Suurbritannias 1897. aastal loodud tummfilm. Filmi võtted toimusid Brightonis.
Talviku tänav

Talviku tänav on tänav Tallinnas Kristiine linnaosas Lilleküla asumis Linnu allasumis. 
Talviku tänav algab Koskla tänavalt, ristub Käbliku tänavaga ja lõpeb Tihase tänaval.
Talviku tänav on põhjakirde-lõunaedelasuunaline ja ligikaudu 380 meetri pikkune.
Talviku tänav sai nime 9. juunil 1949.
Linnamets

Linnamets oli linnale kuuluv mets, kust linn sai omale puid (peamiselt kütte tarbeks). Terminit kasutati Eestis enne II maailmasõda.
Rannal mängivad lapsed

"Rannal mängivad lapsed" on Georges Méliès' poolt Prantsusmaal 1896. aastal loodud tummfilm. Filmi peetakse kaotsiläinuks.
Luige tänav

Luige tänav on tänav mitmes linnas:
Eesti alevikes on Luige tänav Kadrinas, Käinas, Külitsel ja Luigel.
Maaelu Edendamise Sihtasutus

Maaelu Edendamise Sihtasutus (lühend MES) on praegusel kujul 2001. aastal moodustatud sihtasutus, mis edendab maaelu. Sihtasutus annab laene ja tegeleb maaelu maine kujundamise ja võlakohustuste tagamisega. Asutus kuulub Regionaal- ja Põllumajandusministeeriumi haldusalasse.
Maaelu maine kujundamiseks annab Maaelu Edendamise Sihtasutus välja järgmisi aunimetusi:
Ajalugu.
MESi ajalugu ulatub 1993. aastasse, kui moodustati sihtasutus Põllumajanduse ja Maaelu Krediteerimise Fond. 1997. aastal loodi Maaelu Laenude Tagamise Sihtasutus. 2001. aastal need kaks asutust ühinesid ja moodustati Maaelu Edendamise Sihtasutus.
Põllumajanduse ja Maaelu Krediteerimise Fond.
Loodi 1993. aastal. Fondi eesmärk oli maaettevõtjatele soodustingimustel laenude andmine.
Maaelu Laenude Tagamise Sihtasutus.
Loodi 1997. aastal. Sihtasutuse ülesanne oli laenude garanteerimine.
Kriminaalmenetlus.
Koroonapandeemia esimese laine ajal jagas MES ettevõtetele 86 miljoni euro jagu erakordselt soodsa protsendiga kriisilaene, et abistada Eesti põllumajandus- ja maamajandusettevõtteid. Aastal 2021 paljastas riigikontrolli audit ja lahkas ajakirjandus, et laene jagati helde käega ka ettevõtetele, kel oli vähe pistmist põllumajandusega, kes ise kriisi mõju ei täheldanud või nägid mõjuna üksnes seda, et pank neile raha ei laena.
2021. aastal jõudsid õiguskaitseorganid konkreetse kahtlustuseni: 24 miljonit eurot anti vähemalt 42 äriühingule, mis meetme tingimustele ei vastanud või siis anti ühtedele firmadele soodsamaid laene kui teistele. Kahtlustati usalduse kuritarvitamises ja omastamises, aga kolme episoodi puhul jõuti süüdistuses ka toimingupiirangu rikkumiseni. Süüdistusest langes hiljem usalduse kuritarvitamise punkt välja.
2023. aasta kevadel saatis prokuratuur süüdistusakti Tartu maakohtusse. Lõuna ringkonnaprokuratuuri juhtivprokurör kommenteeris siis, et süüdistatavad jagasid raha laiali nõudeid ja tingimusi teadlikult eirates. Maakohus aga tagastas riigikohtu heakskiidul süüdistusakti prokuratuurile, kuna süüdistus ei vastanud nõuetele.
Prokoratuur lõpetas kriminaalmenetlus mais 2025.
Blue Murder

Blue Murder on ingliskeelne väljend tähenduses 'vali või kirglik protest'.
Blue Murder on mitme sarja pealkiri:
Blue Murder (Suurbritannia teleseriaal)

"Blue Murder" on Manchesteris filmitud inglise teleseriaal – kriminaaldraama, mis oli eetris 18. maist 2003 kuni 12. oktoobrini 2009. 
Cath Staincliffe'i loodud kriminaaldraama peategelane on politsei vanemuurija Janine Lewis (Caroline Quentin). 
Sarja esimeses kahes jaos lahendab äsja vanemuurijaks ülendatud üksikemast politseinik mõrvu ja ootab oma neljandat last. Järgnevates jagudes lahendab nelja lapse üksikema kõik mõrvad.
Tegemist on ühe esimesega kriminaalfilmidest, kus peategelane on viimaseid kuid lapseootel olev politsei juhtivinspektor.
Riina Reinik

Riina Reinik (1931. aastani Elfriede Wilhelmine Reinike, 1931. aastast Riina Hohmann, 1942. aastast Riina Lipp; 16. detsember 1908 Tallinn – 15. juuni 1990 Toronto) oli eesti näitleja ja lavastaja.
Reinik õppis Mathilde Lüdig-Sinkeli ja J. Lepa juures laulmist ning Jevgenia Litvinova ja Galina Tšernjavskaja balletistuudiotes.
Ta mängis aastatel 1929–1931 Ugalas ja 1931–1944 Estonia teatris.
Ta põgenes 1944. aastal Rootsi, kus osales Stockholmi eesti teatrite töös. 1950. aastal asus ta Kanadasse ja oli Montréali Eesti Teatri asutajaid. 1956. aastast elas ta Torontos ning tegutses Eesti Rahvusteatris Kanadas lavastaja ja näitlejana.
Isiklikku.
Tema abikaasa oli teatritegelane Rudolf Lipp, kes võitis 1980. aastal aasta parima meesnäitleja kategoorias Kanada kõrgeima filmiauhinna Genie. Nende tütar on kunstnik Tiina Lipp.
Metsaamet

Metsaamet oli aastatel 1990–2000 Keskkonnaministeeriumi haldusalas tegutsenud valitsusasutus. Metsaameti olid ka kohalikud asutused: maakondade metsaametid. 
2000. aastal korraldati Metsaamet ümber Keskkonnaministeeriumi metsaosakonnaks.
Washingtoni maakond (Pennsylvania)

Washingtoni maakond ("Washington County") on maakond USA-s Pennsylvania osariigis.
Maakonna halduskeskus ja suurim linn on Washington.
Maakonna pindala on 2230 km², millest 10 km² moodustab veepindala.
Elanike arv oli 2010. aasta rahvaloenduse järgi 207 820. Aastal 2000 oli elanike arv 202 897.
Ajalugu.
Washingtoni maakond moodustati 28. märtsil 1781 Westmorelandi maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Tennessee)

Washingtoni maakond ("Washington County") on maakond USA-s Tennessee osariigis.
Maakonna halduskeskus on Jonesborough ja suurim linn Johnson City.
Maakonna pindala on 855 km², millest 8 km² moodustab veepindala.
Elanike arv oli 2010. aasta rahvaloenduse järgi 122 979. Aastal 2000 oli elanike arv 107 198.
Ajalugu.
Washingtoni maakond moodustati 15. novembril 1777. aastal. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Texas)

Washingtoni maakond ("Washington County") on maakond USA-s Texase osariigis.
Maakonna halduskeskus on Brenham.
Maakonna pindala on 1608 km², millest 31 km² moodustab veepindala.
Elanike arv oli 2010. aasta rahvaloenduse järgi 33 718. 2000. aastal oli elanikke 30 373.
Ajalugu.
Washingtoni maakond moodustati 1836. aastal. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Virginia)

Washingtoni maakond ("Washington County") on maakond USA-s Virginia osariigis.
Maakonna halduskeskus on Abingdon.
Maakonna pindala on 1466 km², millest 8 km² moodustab veepindala.
Elanike arv oli 2010. aasta rahvaloenduse järgi 54 846. Aastal 2000 oli elanike arv 51 103.
Ajalugu.
Washingtoni maakond moodustati 1776. aastal Fincastle'i maakonna osast. Maakond on saanud nime esimese Ameerika Ühendriikide presidendi George Washingtoni järgi.
Kowloon

Kowloon (hääldus "kaul'uun"; traditsioonilises hiina keeles 九龍 "jyutping" gau2lung4, "üheksa draakonit") on Hongkongi piirkond, mis koosneb Kowlooni poolsaarest ja Uus-Kowloonist (New Kowloon). Idas piirneb sellega Lei Yue Muni väin, läänes Mei Foo Sun Chuen ja Stonecutter's Island, põhjas mäeahelik, kuhu kuuluvad Tate's Cairn ja Lion Rock, ning lõunas Victoria laht. 
2006. aastal elas Kowloonis 2 019 533 inimest, selle asustustihedus oli 43 033/km2. Kowloon jääb Hongkongi saarest põhja ning Uute Alade (New Territories) maismaaosast lõunasse. Poolsaare pindala on umbes 47 km2. Kowloonis ja Hongkongi saarel elab 48% Hongkongi elanikkonnast.
Washingtoni maakond (Wisconsin)

Washingtoni maakond ("Washington County") on maakond USA Wisconsini osariigis.
Maakonna halduskeskus on West Bend.
Maakonna pindala on 1129 km², millest 13 km² moodustab veepindala.
Elanike arv oli 2010. aasta rahvaloenduse järgi 131 887. Aastal 2000 oli elanike arv 117 493.
Ajalugu.
Washingtoni maakond moodustati 1836. aastal. Maakond on saanud nime esimese Ameerika Ühendriikide presidendi George Washingtoni järgi.
Green Lake'i maakond

Green Lake'i maakond ("Green Lake County") on maakond USA Wisconsini osariigis.
Maakonna halduskeskus on Green Lake ja suurim linn Berlin.
Maakonna pindala on 985 km², millest 68 km² moodustab veepindala.
Elanike arv oli 2010. aasta rahvaloenduse järgi 19 051. Aastal 2000 oli elanike arv 19 105.
Ajalugu.
Green Lake'i maakond moodustati 1858. aastal Marquette'i maakonna osast.
Ozaukee maakond

Ozaukee maakond ("Ozaukee County") on maakond USA-s Wisconsini osariigis.
Maakonna halduskeskus on Port Washington ja suurim linn Mequon.
Maakonna pindala on 2890 km², millest 2290 km² moodustab veepindala.
Elanike arv oli 2010. aasta rahvaloenduse järgi 86 395. Aastal 2000 oli elanike arv 82 317.
Ajalugu.
Ozaukee maakond moodustati 1853. aastal Washingtoni maakonna osast.
Waukesha maakond

Waukesha maakond ("Waukesha County") on maakond USA Wisconsini osariigis.
Maakonna halduskeskus on Waukesha.
Maakonna pindala on 1502 km², millest 65 km² moodustab veepindala.
Elanike arv oli 2010. aasta rahvaloenduse järgi 389 891. Aastal 2000 oli elanike arv 360 767.
Ajalugu.
Waukesha maakond moodustati 1846. aastal Milwaukee maakonna osast.
Nora Kaplinski

Nora Kaplinski (sündinud Raudsepp; 11. märts 1906 Võru – 22. mai 1982 Tartu) oli eesti tõlkija. Ta õppis noorena tantsimist Gerd Neggo stuudios (1928–1932) ja täiendas end 1920.–1930. aastatel Saksamaal Essenis ja Pariisis. 
Hiljem õppis ta Tartu Riiklikus Ülikoolis prantsuse filoloogiat. Töötas mitmes Tartu koolis ja ka ülikoolis prantsuse keele õpetajana ja õppejõuna. Tõlkis Honoré de Balzaci, Anatole France'i, François René de Chateaubriandi, André Maurois' ja teiste loomingut. Nora Kaplinski tõlkis nii prantsuse kui ka poola keelest. Osales kaasautorina "Eesti-prantsuse sõnaraamatu" koostamises (1979).
Isiklikku.
1930. aastate lõpus tutvus ta Tartu ülikooli lektori Jerzy Kaplinskiga. Nad abiellusid 1938. aasta märtsis. Peres kasvas poeg Jaan Kaplinski.
Therese Raide

Therese Masing Raide (19. veebruar 1921 – 8. juuni 2013) oli eesti pianist ja laulja. 
Välislingid.
Pohla tänav (täpsustus)

Pohla tänav on tänav mitmes asulas:
Hall kardinal

Hall kardinal on nimetus, millega kirjeldatakse mõjukat nõuandjat või otsustajat, kes tegutseb varjatult või salajas, avalikkuse tähelepanu alt eemal või mitteametlikult.
Nimetus anti esimesena kardinal Richelieu usaldusmehele François Leclerc du Tremblayle. "Hall" viitas tema iseloomulikule beežile rüüle (mida tol ajal klassifitseeriti halliks) ning "kardinaliks" nimetati teda tema suure mõju tõttu Richelieule.
LKS

LKS on lühend, mis võib tähendada järgmist:
Leicester

Leicester [l'estör] on linn Inglismaal Midlandsi piirkonnas, Leicestershire'i krahvkonna keskus.
2016. aastal elas seal 348 000 inimest. Leicester on Suurbritannia suuruselt kümnes linn ning Midlandsi regioonis Birminghami järel teine.
Lincolni maakond (Arkansas)

Lincolni maakond ("Lincoln County") on maakond USA-s Arkansase osariigis.
Maakonna halduskeskus on Star City.
Maakonna pindala on 1482 km², millest 28 km² moodustab veepindala.
Elanike arv oli 2010. aasta rahvaloenduse järgi 14 134. Aastal 2000 oli elanike arv 14 492.
Ajalugu.
Lincolni maakond moodustati 28. märtsil 1871 Arkansase, Bradley, Desha, Drewi ja Jeffersoni maakonna osadest. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Vitamiinide nomenklatuur

Vitamiinide nomenklatuur ehk vitamiinide süstemaatiline nomenklatuur ehk vitamiinide nomenklatuuri standard on IUNS-i (ingl International Union of Nutritional Sciences ) koostatud ja 1978. aastal vastu võetud, tänapäeval kehtiv, erinevate vitamiiniperekondade ja geneeriliste nimetuste ning vitamiinidelaadset bioaktiivsust omavate keemiliste ainete soovituslik nomenklatuur, millele on omistatud tähtsus nii biokeemias kui ka paljudes teistes teadusharudes. Vitamiinide nomenklatuur on heaks kiidetud ja seda kasutavad mitmed rahvusvahelised organisatsioonid, näiteks IUPAC, IUBMB, American Institute of Nutrition ning ka IUPAC ja IUP komisjon jpt. 
Rahvusvaheliselt on liigitatud vitamiinide perekondade ja nende alamklasside kaudu üle 10 vitamiiniperekonna. Ladina tähestikus klassifikatsiooni ja samaaegselt heterogeensust ning võimalikke avitaminoose järgides on vitamiinidele antud ka mitte-süstemaatilised põhinimetused.
Vitamiinide perekonnad.
Vitamiinide perekonnad (1978) klassifikatsioon ning triviaalsed ja keemilised põhinimetused
Vitamiinide perekonnad täienevad pidevalt uute liikmetega.
Ajalooline liigitus.
Vitamiine klassifitseeritakse paralleelselt ka ajalooliselt kasutusel olnud klassifikatsioonide alusel.
Heterogeensuse alusel.
Enne vitamiinide mõiste kasutuselevõttu olid biokeemikud (ja paljud teised teadlased) eraldanud laborites looduslikest ainetest nn füüsikalis-keemilised tegurid (vitamiini faktorite avastamine ja eraldamine) ja neid klassifitseeriti heterogeensuse alusel: 
Haigusliku seisundiga seotult.
Vahepealsel etapil klassifitseeriti vitamiine nende manustamise ja võimaliku ravitoime järgi haiguslikele seisunditele.
Ladina tähestiku alusel.
Ladina tähestiku suurtäheliste tähistega nomenklatuur seati sisse aastatel 1920–1922.
Räägu Rein

Räägu Rein on tegelane Andrus Kivirähki romaanis "Rehepapp".
Rein on leskmees, kes elab oma talus koos tütre Räägu Liinaga. Ta vihkab üle kõige mõisa ning seal tööl käivaid külaelanikke, leides, et nad on reeturid ja koogutajad. Rein läheb oma sakste-vastasusega nii kaugele, et keelab oma tütrel isegi varastamise mõisa tagant.
Ehkki Rein armastab ja hoiab oma ainsat tütart Liinat väga, istub mehes sees samavõrd sünget kättemaksuhimu ja kitsarinnalisust. Nii saadab ta nõiduse abil surma mõisateenistuja kiltri, kahtlustades teda varguses, ning sobitades oma tütart mehele Õuna Endelile kui tõupuhtale ja põhimõttekindlale eesti mehele.
Neid omadusi kandes on Räägu Rein tugevat rahvuslikku aadet kandva eestlase arhetüüp. Kirjanik aga osutab läbi sündmustiku mitmetele ohtudele, mis viivad traagiliste tagajärgedeni, kui seda aadet saadab õelus, koostöö puudumine ning pimestatud rühkimine egoistlike eesmärkide poole.
Lincolni maakond (Georgia)

Lincolni maakond ("Lincoln County") on maakond USA-s Georgia osariigis. 
Maakonna halduskeskus ja suurim linn on Lincolnton.
Maakonna pindala on 666 km², millest 120 km² moodustab veepindala.
Elanike arv oli 2010. aasta rahvaloenduse järgi 7996. Aastal 2000 oli elanike arv 8348.
Ajalugu.
Lincolni maakond moodustati 20. veebruaril 1796. aastal 24. Georgia maakonnana. Maakond on saanud nime 16. Ameerika Ühendriikide presidendi Abraham Lincolni järgi.
Lincolni maakond (Idaho)

Lincolni maakond ("Lincoln County") on maakond USA-s Idaho osariigis.
Maakonna halduskeskus ja suurim linn on Shoshone.
Maakonna pindala on 3123 km², millest 1 km² moodustab veepindala.
Elanike arv oli 2010. aasta rahvaloenduse järgi 5208. Aastal 2000 oli elanike arv 4044.
Ajalugu.
Lincolni maakond moodustati 18. märtsil 1895. aastal endise Alturase maakonna osast. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Lincolni maakond (Kansas)

Lincolni maakond ("Lincoln County") on maakond USA-s Kansase osariigis.
Maakonna halduskeskus on Lincoln Center.
Maakonna pindala on 1865 km², millest 3 km² moodustab veepindala.
Elanike arv oli 2010. aasta rahvaloenduse järgi 3241. Aastal 2000 oli elanike arv 3578.
Ajalugu.
Lincolni maakond moodustati 26. veebruaril 1867. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Vitamiinide teooria

Vitamiiniteooria ehk vitamiinikontseptsiooni kohaselt vajavad elusorganismid iga päev koos toiduga mikrokogustes looduslikku päritolu asendamatuid bioaktiivseid aineid. Vitamiinide täielik puudumine toidus või kestev vaegus võib organismile kahjulik või koguni ohtlik olla, põhjustades haiguslikke seisundeid.
Mitmed teadlased enne Kazimierz Funki lugesid toitainetest eraldatud biomolekulid algselt nii valkude koostisse kuuluvateks osaaineteks kui ka ensüümide (fermentide) koostisse kuuluvateks aineteks.
Vitamiiniteoorial on kolm ajajärku: 
Tänapäevases mõistes "vitamiiniteooria" ja "vitamiinide" termini väljamõtlejaks loetakse peamiselt Kazimierz Funki (1912) ja tema kaasaegseid. 
Vitamiiniteoorias esitas ta fakte uue aktiivse printsiibi kohta: aine lahustub nii vees kui ka alkoholis jm; aine on dialüüsiga eraldatav ja aine kuumutamisel üle 130 °C ta hävineb. Funk konstateeris, et põhiliselt saame vitamiine taimsetest toiduainetest (suurim kontsentratsioon seemnetes, riisiteradel näiteks väliskoores), vitamiinid teevad koos seemnete idanemisega kaasa mitmeid keemilisi protsesse ja neil on taimede kasvamisel oluline roll.
Vitamiinid on inimese ja paljude selgroogsete normaalseks toitumiseks, kasvuks, arenguks, paljunemiseks, metabolismiks, tervise säilitamiseks ja haiguslike seisundite ennetamiseks ja raviks hädavajalike mikrotoitainete rühm, mida elusorganismid enamasti eksogeensete allikateta ei sünteesi, või sünteesivad ebapiisavas koguses.
Vitamiinide täielik puudumine (ka bioaktiivsuse minetanuna) toidus või kestev defitsiit võib organismile kahjulik ning koguni ohtlik olla, põhjustades mitmeid haiguslikke seisundeid, nagu rahhiit, skorbuut, beribeeri ja pellagra või koguni surma.
Vitamiinide rühma kuuluvad looduslikes toitainetes esineb eriliste omadustega, temperatuuritundlikke, väga erineva struktuuriga orgaanilisi aineid, bioaktiivseid ühendeid, mis on aktiivsed üksnes väga väikestes kogustes.
Helmut Hallemaa

Helmut Hallemaa (sündinud 30. juunil 1954 Valgas) on Eesti poliitik.
Ta lõpetas 1972. aastal Valga 1. Keskkooli ja 1977. aastal Tartu Riikliku Ülikooli bioloogia-geograafiateaduskonna geograafia erialal. Ta oli aastatel 2001–2009 ja 2011–2014 Tartu Ülikooli geograafiadoktorant.
Ta tegutseb arenduskonsultandina.
Poliitiline tegevus.
Helmut Hallemaa on Eesti Keskerakonna asutajaliige, olles 12. oktoobrist 1991 ka erakonna liige. 
1992. aasta Riigikogu valimistel kandideeris ta Valimisliidu Rahvarinne nimekirjas, kuid ei osutunud valituks.
Alates 1996. aastast on ta kandideerinud kohaliku omavalitsuse volikogu valimistel Viljandi linnas.
2013. aasta kohaliku omavalitsuste volikogude valimistel oli ta Eesti Keskerakonna kandidaat Viljandi linnapea ametikohale. Teda toetas 347 valijat (4,6% häältest).
2015. aasta Riigikogu valimistel sai ta valimisringkonnas nr 8 (Viljandi ja Järva maakond) 435 häält ega osutunud valituks. Ta pääses XIII Riigikokku Mailis Repsi asendusliikmena 23. novembril 2016.
2019. aasta Riigikogu valimistel sai ta valimisringkonnas nr 8 700 häält ega osutunud valituks.
Ta on Viljandi linnavalitsuse liige ja Keskerakonna Viljandimaa piirkonna esimees ning toimetab ajalehte Viljandi - kindla tulevikuga kodulinn.
Lincolni maakond (Kentucky)

Lincolni maakond ("Lincoln County") on maakond USA-s Kentucky osariigis.
Maakonna halduskeskus on Stanford.
Maakonna pindala on 871 km², millest 1 km² moodustab veepindala.
Elanike arv oli 2010. aasta rahvaloenduse järgi 24 742. Aastal 2000 oli elanikke 23 361.
Ajalugu.
Lincolni maakond moodustati 1. mail 1780. Maakond on nime saanud 16. Ameerika Ühendriikide presidendi Abraham Lincolni järgi.
Lincolni vald

Lincolni vald ("Lincoln Parish") on 2. järgu haldusüksus (maakond) USA-s Louisiana osariigis.
Maakonna pindala on 1233 km², millest 2 km² moodustab veepindala.
Elanike arv oli 2010. aasta rahvaloenduse järgi 46 735. Aastal 2000 oli elanike arv 42 509.
Ajalugu.
Lincolni vald moodustati 1873. aastal Bienville'i, Claiborne'i, Jacksoni ja Unioni valla osadest. Vald on saanud nime kuueteistkümnenda Ameerika Ühendriikide presidendi Abraham Lincolni järgi.
Lincolni maakond (Lõuna-Dakota)

Lincolni maakond ("Lincoln County") on maakond USA-s Lõuna-Dakota osariigis.
Maakonna halduskeskus on Canton ja suurim linn Harrisburg.
Maakonna pindala on 1499 km², millest 1 km² moodustab veepindala.
Elanike arv oli 2010. aasta rahvaloenduse järgi 44 828. Aastal 2000 oli elanike arv 24 131.
Ajalugu.
Lincolni maakond moodustati 30. detsembril 1867. aastal. Maakond on saanud nime 16. Ameerika Ühendriikide presidendi Abraham Lincolni järgi.
Lincolni maakond (Lääne-Virginia)

Lincolni maakond ("Lincoln County") on maakond USA-s Lääne-Virginia osariigis.
Maakonna halduskeskus on Hamlin.
Maakonna pindala on 1137 km², millest 3 km² moodustab veepindala.
Elanike arv oli 2010. aasta rahvaloenduse järgi 21 720. Aastal 2000 oli elanike arv 22 108.
Ajalugu.
Lincolni maakond moodustati 23. veebruaril 1867 Boone'i, Cabelli, Kanawha ja Putnami maakonna osadest. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Lincolni maakond (Maine)

Lincolni maakond ("Lincoln County") on maakond USA-s Maine'i osariigis. Geograafilised koordinaadid on 
Maakonna halduskeskus on Wiscasset.
Maakonna pindala on 1812 km², millest 631 km² moodustab veepindala.
Elanike arv oli 2010. aasta rahvaloenduse järgi 34 457. Aastal 2000 oli elanike arv 33 616.
Ajalugu.
Lincolni maakond moodustati 1760. aastal. Maakond on saanud nime Inglismaal asuva Lincolni linna järgi.
Normipäev

Normipäev oli Nõukogude ajal kolhooside inimtöökulu arvestusühik. Normipäeva alusel jaotati tulud. 1960. aastatel normipäeva esialgne tähtsus kadus, sest kolhoosides hakati palka maksma rahas, arvestust hakati aga pidama tööpäevades ja -tundides. 1964. aastal loobuti Eestis normipäevast üldse.
Lincolni maakond (Minnesota)

Lincolni maakond ("Lincoln County") on maakond USA-s Minnesota osariigis.
Maakonna halduskeskus on Ivanhoe ja suurim linn Tyler.
Maakonna pindala on 1420 km², millest 30 km² moodustab veepindala.
Elanike arv oli 2010. aasta rahvaloenduse järgi 5896. Aastal 2000 oli elanike arv 6429.
Ajalugu.
Lincolni maakond moodustati 6. märtsil 1873. aastal Lyoni maakonna lääneosast. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Randel Länts

Randel Länts (sündinud 16. mail 1978 Tallinnas) on Eesti poliitik.
Ta oli Sotsiaaldemokraatliku Erakonna Viljandi osakonna esimees, Viljandi linnavolikogu liige ja Euroopa Parlamendi liikme Ivari Padari nõunik.
Ta oli Sotsiaaldemokraatliku Erakonna peasekretär (2005–2010) ning ühingu Noored Sotsiaaldemokraadid president (2004–2005).
2021. aastast on ta RMK nõukogu esimees.
Ta astus välja Sotsiaaldemokraatliku Erakonna ridades 17.12.2019 a. ning on Eesti Reformierakonna liige alates 01.07.2024 a.
Kandideerimine valimistel.
Länts kandideeris 2007. aasta ja 2011. aasta Riigikogu valimistel ning 2009. aasta Euroopa Parlamendi valimistel.
1999. aastal kandideeris Länts kohalikel valimistel Tartu linnas, 2005. aastal ja 2009. aastal Viljandi linnas.
2013. aasta kohalikel valimistel oli ta sotsiaaldemokraatide kandidaat Viljandi linnapea ametikohale. Teda toetas 453 valijat (6.1% häältest).
Lincolni maakond (Mississippi)

Lincolni maakond ("Lincoln County") on maakond USA-s Mississippi osariigis.
Maakonna halduskeskus ja suurim linn on Brookhaven.
Maakonna pindala on 1523 km², millest 6 km² moodustab veepindala.
Elanike arv oli 2010. aasta rahvaloenduse järgi 34 869. Aastal 2000 oli elanike arv 33 166.
Ajalugu.
Lincolni maakond moodustati 7. aprillil 1870. aastal Amite'i, Copiahi, Franklini, Lawrence'i ja Pike'i maakonna osadest. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Lincolni maakond (Missouri)

Lincolni maakond ("Lincoln County") on maakond USA-s Missouri osariigis.
Maakonna halduskeskus ja suurim linn on Troy.
Maakonna pindala on 1659 km², millest 26 km² moodustab veepindala.
Elanike arv oli 2010. aasta rahvaloenduse järgi 52 566. Aastal 2000 oli elanike arv 38 944.
Ajalugu.
Lincolni maakond moodustati 14. detsembril 1818. aastal St. Charlesi maakonna osast. Maakond on saanud nime kindral Benjamin Lincolni järgi.
Lincolni maakond (Montana)

Lincolni maakond ("Lincoln County") on maakond USA-s Montanas osariigis.
Maakonna halduskeskus ja suurim linn on Libby.
Maakonna pindala on 9518 km², millest 161 km² moodustab veepindala.
Elanike arv oli 2010. aasta rahvaloenduse järgi 19 687. Aastal 2000 oli elanike arv 18 837.
Ajalugu.
Lincolni maakond moodustati 1909. aastal. Maakond on saanud nime 16. Ameerika Ühendriikide presidendi Abraham Lincolni järgi.
Lincolni maakond (Nebraska)

Lincolni maakond ("Lincoln County") on maakond USA-s Nebraska osariigis.
Maakonna halduskeskus ja suurim linn on North Platte.
Maakonna pindala on 6699 km², millest 28 km² moodustab veepindala.
Elanike arv oli 2010. aasta rahvaloenduse järgi 36 288. Aastal 2000 oli elanike arv 34 632.
Ajalugu.
Lincolni maakond moodustati 1860. aastal. Maakond on saanud nime kuueteistkümnenda Ameerika Ühendriikide presidendi Abraham Lincolni järgi.
Virgela

Virgela oli Eesti kirjastus, mis tegutses 1990. aastate keskpaigast kuni 2003. aastani. 
Selle direktor oli Aivar Kala, kes määratles kirjastust kui algupärase eesti ilukirjanduse ja kirjandusteaduse teoste kirjastajat. 
Kirjastus Virgela andis välja mitme eesti kirjandusklassikute teosesarju: Jaan Krossi "Kogutud teosed", Arvo Valtoni "Kogutud teosed", Karl August Hindrey teoste sari. Kirjastusel oli kaks sariväljaannet: "Litteraria" ja "Gramma". "Litteraria" sarjas ilmus valik kirjanduslikke allikmaterjale, sealhulgas K. A. Hindrey ja O. Lutsu päevikud ning A. Gailiti ja F. Tuglase kirjavahetus. "Gramma" sarjas ilmusid raamatud Arvo Valtonilt ja Andres Herkelilt, novelliuurija Toomas Liivi valimik kirjandusloolisi töid ja Olev Remsu reisikirjade raamat "Kuidas rikkuda piiri", samuti Lauri Vahtre kogumik "Teine lugemine" ja Ott Rauna raamat "Vaikne eestlane".
Narva Jumalaema ikooni kirik

Narva Jumalaema ikooni kirik (vene keeles "Храм Нарвской иконы Божией Матери") on aastatel 1999–2003 ehitatud õigeusu kirik Narva linnas aadressil Rakvere tänav 39.
Kirik kuulub Moskva Patriarhaadi Eesti Õigeusu Kiriku Narva Narva Jumalaema ikooni kogudusele.
Kiriku ehitamisele andis õnnistuse Tallinna ja kogu Eesti peapiiskop Kornelius septembris 1998. Hoone projekti tegi Jaanilinna arhitekt Pavel Grigorjev.
Kiriku nurgakivi pandi 22. oktoobril 1999. Kirik ehitati kaheosalisena – alumise kiriku pühitses metropoliit Kornelius 10. novembril 2001 pühale Kroonlinna Joannile, ülemise kiriku aga 17. mail 2003 Narva Jumalaema ikoonile. Alumine kirik on ehitatud kivist, ülemine kirik aga puidust.
Kuna Narva Jumalaema ikoon, millele kirik on pühitsetud, kadus jäljetult 1944. aastal, asendab seda Narva Jumalaema ikooni kirikus Tihvini Jumalaema ikoon. Tihvini Jumalaema austatakse metropoliit Korneliuse õnnistusel selle kiriku kaitsepühakuna.
Lincolni maakond (Oklahoma)

Lincolni maakond ("Lincoln County") on maakond USA-s Oklahoma osariigis.
Maakonna halduskeskus on Chandler.
Maakonna pindala on 2501 km², millest 20 km² moodustab veepindala.
Elanike arv oli 2010. aasta rahvaloenduse järgi 34 273. Aastal 2000 oli elanike arv 32 080.
Ajalugu.
Lincolni maakond moodustati 1891. aastal. Maakond on saanud nime 16. Ameerika Ühendriikide presidendi Abraham Lincolni järgi.
Lincolni maakond (Oregon)

Lincolni maakond ("Lincoln County") on maakond USA-s Oregoni osariigis.
Maakonna halduskeskus ja suurim linn on Newport.
Maakonna pindala on 3092 km², millest 554 km² moodustab veepindala.
Elanike arv oli 2010. aasta rahvaloenduse järgi 46 034. Aastal 2000 oli elanike arv 44 479.
Ajalugu.
Lincolni maakond moodustati 20. veebruaril 1893. aastal Bentoni ja Polki maakonna osadest. Maakond on saanud nime 16. Ameerika Ühendriikide presidendi Abraham Lincolni järgi.
Sillamäe Jumalaema Kaasani pühakuju kirik

Sillamäe Jumalaema Kaasani pühakuju kirik on õigeusu kirik Sillamäe linnas aadressil Jõe tänav 1.
Kirik kuulub Moskva Patriarhaadi Eesti Õigeusu Kiriku Sillamäe Jumalaema Kaasani ikooni kogudusele.
Kiriku juurde kuulub ka kolmekorruseline endine lasteaiahoone, mida kasutatakse koguduse maja ja preestri eluruumidena.
Ajalugu.
Samanimeline õigeusu kirik rajati Sillamäele juba 1898. aastal, see õhiti 1941. aastal hävituspataljoni poolt ja hävis täielikult Teises maailmasõjas. Nõukogude võimu ajal oli Sillamäe kinnine linn ja kogudusi seal ei tegutsenud. Õigeusu kogudus taastati linnas poliitiliste olude muutumisel 1990. aastal ja peatselt kerkis päevakorrale ka kiriku ehitamise küsimus.
Kirik ehitati ümber ühekorruselisest elamust Sõtke veehoidla kaldal, mille kogudus sai 1990. aastal enda kasutusse. Maja ümberehitus kirikuks algas juunis 1993 ja väiksemas mahus jätkuvad ehitustööd tänaseni. Praeguse välimuse sai kirik 1995. aastal, kui valmisid kellatorn ja katusel asuv kuppel. Kiriku pühitses 29. juulil 1995 Tallinna ja kogu Eesti peapiiskop Kornelius.
Pealinn (ajaleht)

Pealinn on Tallinna linnavalitsuse kirjastatav eestikeelne tasuta ajaleht. Selle venekeelne sõsarväljaanne on Stolitsa. Pealinn ilmub alates 7. septembrist 1999. Ajalehe kaubamärk kuulub alates 2006. aastast Keskerakonnale.
2011. aasta augustis oli Pealinna peatoimetaja Maarja-Liis Arujärv. Sel ajal oli lehe tiraaž 90 000 eksemplari, tellijaid oli 12 000.
2018. aastal oli keskmine tiraaž 85 000, 2019. aastal 80 000 ja 2020. aastal 73 500.
Tallinna Linnavolikogu liige Tarmo Kruusimäe (IRL) on väitnud, et Tallinna linnameedias tehakse varjamatult naaberriigi propagandat. Tarmo Kruusimäe: «Stolitsa hiljutine artikkel, kus linnavolikogu õiguskomisjoni esimees Margarita Tšernogorova Putinit kiidab ja Venemaa presidendile usaldust vannub, on vaid üks näide paljudest. Venemeelset propagandat jagub nii Pealinna kui Stolitsa igasse numbrisse, Kesknädalast rääkimata.» 
2024. aastal otsustas Tallinna uus linnavalitsus sulgeda ajalehed Pealinn ja Stolitsa koos telesaadete toimetusega hiljemalt 31. maiks.
Stolitsa

Stolitsa (Столица, vene keeles 'pealinn') oli Tallinna linnavalitsuse kirjastatav venekeelne tasuta ajaleht, linnavalitsuse häälekandja ning eestikeelse ajalehe Pealinn sõsarväljaanne. Stolitsa ilmus iseseisva väljaandena 3. novembrist 2000.
2013. aasta augusti alguse seisuga oli Stolitsa peatoimetaja Aleksandr Tšaplõgin. 2011. aastal oli lehe tiraaž 50 000 eksemplari, tellijaid oli 21 000. 2008. aastal oli Stolitsa peatoimetaja Jana Toom. Veebientsüklopeedia Estonica teatel oli Stolitsa 2012. aastal Eesti venekeelsetest trükimeedia väljaannetest suurima lugejaskonnaga.
Mais 2014 algatas IRL eelnõu Stolitsa sulgemiseks, sest väljaanne asus aktiivselt toetama Venemaa tegevust Ukrainas.
Tallinna Linnavolikogu liige Tarmo Kruusimäe (IRL) väidab, et Tallinna linnameedias tehakse varjamatult naaberriigi propagandat. Tarmo Kruusimäe: «Stolitsa hiljutine artikkel, kus linnavolikogu õiguskomisjoni esimees Margarita Tšernogorova Putinit kiidab ja Venemaa presidendile usaldust vannub, on vaid üks näide paljudest. Venemeelset propagandat jagub nii Pealinna kui Stolitsa igasse numbrisse, Kesknädalast rääkimata.» 
2024. aastal otsustas Tallinna uus linnavalitsus sulgeda ajalehed Pealinn ja Stolitsa koos telesaadete toimetusega hiljemalt 31. maiks.
Narva-Jõesuu kuursaal

Narva-Jõesuu kuursaal on 1912. aastal valminud juugendstiilis hoone Narva-Jõesuu linnas. Kuursaal on kantud kultuurimälestiste riiklikusse registrisse.
Esimese kuursaali laskis Narva-Jõesuusse rajada Narva linnapea Adolf Theodor Hahn 1882. aastal, kuid see hävis 1910. aasta tulekahjus. Uue hoone projekt telliti kuulsalt poola arhitektilt Marian Lalewiczilt ning hoone valmis kiiresti aastatel 1911–1912.
Kuursaali peeti maailmasõdadevahelise Narva-Jõesuu silmapaistvaimaks hooneks. Kultuurimälestiste registris on maja kirjeldatud nii: "Kahekorruseline suur krohvitud kivihoone, plekist viilkatusega. Ehitist kavandades on arhitekt lähtunud enim 18. sajandi arhitektuuri vormikõnest: kõikide fassaadide sümmeetria, mansardkatused, kaar- ja ovaalakende ning klaasuste eelistamine jm. Peafassaad oli kujundatud laia voluutfrontooniga, mida kroonib barokse kiivriga torn. Algselt on fassaadidel kasutatud elegantset nn. Louis XVI stiilis kipsdekoori."
Suur osa hoonest õhiti 1944. aastal, säilinud tiivas tehti 1950. aastatel olulisi ümberehitusi. 1990. aastate alguses hoone põles ja on sellest ajast olnud kasutuskõlbmatu.
2005. aastal omandas kuursaali Silmet Grupi tollaste omanikega seotud ettevõte Navesco, mis tasus hoone eest 2 miljonit Eesti krooni ning lubas selle restaureerida, taastades kuursaali sõjaeelse funktsiooni hotelli ja restoranina. Kuigi uus omanik tegi esmased ehitustööd hoone konserveerimiseks, jäid restaureerimisplaanid soiku ja hoone olukord halvenes, mistõttu ähvardati omanikku 2011. aastal ka trahvida. Taastamine on takerdunud juriidilistesse vaidlustesse, muuhulgas ka omaniku ja linnavalitsuse vaidlusse selle üle, kes peaks tasuma kuursaali taastamise detailplaneeringu koostamise kulud.
Häälekandja

Häälekandja on meediaväljaanne (tavaliselt ajaleht või ajakiri), mis väljendab väljaandva asutuse või organisatsiooni (nt omavalitsuse või partei) seisukohti.
Näiteks on Tallinna linnavalitsuse häälekandjad ajalehed Pealinn ja Stolitsa, mida annab välja linnakantselei avalike suhete teenistus. Eesti Reformierakonna häälekandja on ajakiri Paremad Uudised, Eesti Keskerakonna oma ajaleht Kesknädal. Nõukogude ajal oli Eestimaa Kommunistliku Partei Keskkomitee häälekandja ajaleht Rahva Hääl.
Ehkki tänapäeval rõhutatakse demokraatlikes riikides ühiskondlikku vajadust ajakirjanduse sõltumatuse järele, ei tähenda häälekandjate olemasolu tingimata ebademokraatlikkust. Samuti ei pruugi konkreetseid poliitilisi või majanduslikke vaateid toetav ajaleht olla sarnaste vaadetega organisatsiooni häälekandja.
Oktoobripühad

Oktoobripühad oli Nõukogude Liidu riigipüha, 1917. aastal aset leidnud Oktoobrirevolutsiooni aastapäev. Ehkki tollal kehtinud kalendri järgi toimus revolutsioon oktoobris, mindi uue riigikorra ajal Tsaari-Venemaal kehtinud Juliuse kalendrilt üle Gregoriuse kalendrile, seepärast tähistati oktoobripühi 7. novembril.
Oktoobripühade ajal korraldati NSV Liidus alates 1918. aastast kõikjal paraade, kus osales suur osa elanikkonnast. Seal osalemine oli kõigile riigiasutustele ja ettevõtetele kohustuslik.
Lincolni maakond (Põhja-Carolina)

Lincolni maakond ("Lincoln County") on maakond USA-s Põhja-Carolina osariigis.
Maakonna halduskeskus on Lincolnton.
Maakonna pindala on 795 km², millest 21 km² moodustab veepindala.
Elanike arv oli 2010. aasta rahvaloenduse järgi 78 265. Aastal 2000 oli elanike arv 63 780.
Ajalugu.
Lincolni maakond moodustati 1779 Tryoni maakonna osast. Maakond on saanud nime Ameerika iseseisvussõja kindrali Benjamin Lincolni järgi.
1782 annekteeriti Burke'i maakonna kaguosa Lincolni maakonnale. 1841 moodustati Lincolni ja Rutherfordi maakonna osadest Clevelandi maakond. 1842 kaotas Lincolni maakond kolmandik oma põhjaosast Catawba maakonnale. 1846 kaotas Lincolni maakond pool oma lõunaosast Gastoni maakonnale.
Lincolni maakond (Tennessee)

Lincolni maakond ("Lincoln County") on maakond USA-s Tennessee osariigis.
Maakonna halduskeskus ja suurim linn on Fayetteville.
Maakonna pindala on 1479 km². Veekogusid ei ole.
Elanike arv oli 2010. aasta rahvaloenduse järgi 33 361. Aastal 2000 oli elanike arv 31 340.
Ajalugu.
Lincolni maakond moodustati 14. novembril 1809. aastal Bedfordi maakonna osast. Maakond on saanud nime kindral Benjamin Lincolni järgi.
Lincolni maakond (Washington)

Lincolni maakond ("Lincoln County") on maakond USA-s Washingtoni osariigis. 
Maakonna halduskeskus ja suurim linn on Davenport.
Maakonna pindala on 6061 km², millest 75 km² moodustab veepindala.
Elanike arv oli 2010. aasta rahvaloenduse järgi 10 570. Aastal 2000 oli elanike arv 10 184.
Ajalugu.
Lincolni maakond moodustati 24. novembril 1883. Maakond on saanud nime 16. Ameerika Ühendriikide presidendi Abraham Lincolni järgi.
Lincolni maakond (Wisconsin)

Lincolni maakond ("Lincoln County") on maakond USA-s Wisconsini osariigis.
Maakonna halduskeskus ja suurim linn on Merrill, kus oli 2020. aasta seisuga 9347 elanikku. Teine linn on Tomahawk (3441 elanikku).
Maakonna pindala on 2350 km², millest 70 km² moodustab veepindala.
Elanike arv oli 2020. aasta rahvaloenduse järgi 28 415. Aastal 2010 oli elanikke 28 743 ja 2000. aastal 29 641.
Maakonnas asub Gleasoni asulas on paiknenud eestlaste asundus.
Ajalugu.
Lincolni maakond moodustati 1874. aastal Marathoni maakonna osast. Maakond on saanud nime Ameerika Ühendriikide 16. presidendi Abraham Lincolni järgi.
Jacksoni maakond (Alabama)

Jacksoni maakond ("Jackson County") on maakond USA-s Alabama osariigis.
Maakonna halduskeskus ja suurim linn on Scottsboro.
Maakonna pindala on 2918 km², millest 124 km² moodustab veepindala.
Elanike arv oli 2010. aasta rahvaloenduse järgi 53 227. Aastal 2000 oli elanike arv 53 926.
Ajalugu.
Jacksoni maakond moodustati 13. detsembril 1819. Maakond on saanud nime seitsmenda Ameerika Ühendriikide presidendi Andrew Jacksoni järgi.
Rotveiler

Rotveiler on koeratõug, mis on nime saanud Saksamaa linna Rottweili järgi.
Saksa keeles oli rotveileri täisnimi "Rottweiler Metzgerhund" ehk Rottweili lihunikukoer, kuna neid kasutati karjakoertena ja lihakärude turule viimiseks.
Jacksoni maakond (Arkansas)

Jacksoni maakond ("Jackson County") on maakond USA-s Arkansase osariigis.
Maakonna halduskeskus on Newport.
Maakonna pindala on 1661 km², millest 21 km² moodustab veepindala.
Elanike arv oli 2010. aasta rahvaloenduse järgi 17 997. Aastal 2000 oli elanike arv 18 418.
Ajalugu.
Jacksoni maakond moodustati 5. novembril 1829 Independence'i maakonna osast 23. Arkansase maakonnana. Maakond on saanud nime seitsmenda Ameerika Ühendriikide presidendi Andrew Jacksoni järgi.
Jacksoni maakond (Florida)

Jacksoni maakond ("Jackson County") on maakond USA-s Florida osariigis. 
Maakonna halduskeskus ja suurim linn on Marianna.
Maakonna pindala on 2472 km², millest 101 km² moodustab veepindala.
Elanike arv oli 2010. aasta rahvaloenduse andmetel 49 746. Aastal 2000 oli elanike arv 46 755.
Ajalugu.
Jacksoni maakond moodustati 12. augustil 1822 Escambia, Duvali ja St. Johnsi maakonna osadest. Maakond on saanud nime seitsmenda Ameerika Ühendriikide presidendi Andrew Jacksoni järgi.
Jacksoni maakond (Georgia)

Jacksoni maakond ("Jackson County") on maakond USA-s Georgia osariigis. 
Maakonna halduskeskus on Jefferson.
Maakonna pindala on 888 km², millest 2 km² moodustab veepindala.
Elanike arv oli 2010. aasta rahvaloenduse järgi 60 485. 2000. aastal oli elanikke 41 589.
Ajalugu.
Jacksoni maakond moodustati 11. veebruaril 1796 Franklini maakonna osast 22. Georgia maakonnana. Maakond on saanud nime senaator James Jacksoni järgi.
Kaasani kirik

Kaasani kiriku nime all on tuntud mitmed Jumalaema Kaasani ikoonile pühitsetud õigeusu kirikuhooned.
Jacksoni maakond (Illinois)

Jacksoni maakond ("Jackson County") on maakond USA-s Illinoisi osariigi lõunaosas.
Maakonna halduskeskus on Murphysboro ja suurim linn Carbondale.
Maakonna pindala on 1560 km², millest 47 km² moodustab veepindala.
Elanike arv oli 2010. aasta rahvaloenduse järgi 60 218. Aastal 2000 oli elanike arv 59 612.
Ajalugu.
Jacksoni maakond moodustati 1816. aastal Randolphi maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi.
Jõhvi Keskraamatukogu

Jõhvi Keskraamatukogu on rahvaraamatukogu, mis täidab ühtlasi Ida-Viru maakonnaraamatukogu funktsiooni. Raamatukogu asub Jõhvi linnas aadressil Rakvere tänav 13a.
Praegust nime kannab raamatukogu 1992. aastast. Raamatukogu ajalugu loetakse ametlikult alates 1926. aastal Jõhvis asutatud valla keskraamatukogust, kuid raamatukogunduse ajalugu Jõhvis ulatub tagasi aastatel 1897–1913 tegutsenud karskusseltsi "Kiir" raamatukoguni.
Alates 1973. aastast on raamatukogu täitnud keskraamatukogu ülesandeid, esialgu Kohtla-Järve rajoonis, hiljem Ida-Viru maakonnas.
Jacksoni maakond (Indiana)

Jacksoni maakond ("Jackson County") on maakond USA-s Indiana osariigis.
Maakonna halduskeskus on Brownstown.
Maakonna pindala on 1331 km², millest 12 km² moodustab veepindala.
Elanike arv oli 2010. aasta rahvaloenduse järgi 42 376. Aastal 2000 oli elanike arv 41 335.
Ajalugu.
Jacksoni maakond moodustati 1. jaanuaril 1816. aastal. Maakond on saanud nime seitsmenda Ameerika Ühendriikide presidendi Andrew Jacksoni järgi.
Jacksoni maakond (Iowa)

Jacksoni maakond ("Jackson County") on maakond USA-s Iowa osariigis.
Maakonna halduskeskus ja suurim linn on Maquoketa.
Maakonna pindala on 1683 km², millest 35 km² moodustab veepindala.
Elanike arv oli 2010. aasta rahvaloenduse järgi 19 848. Aastal 2000 oli elanikke 20 296.
Ajalugu.
Jacksoni maakond moodustati 21. detsembril 1837 Dubuque'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi.